Мы махуэхэм
Жэпуэгъуэм и 14, щэбэт
Стандартхэм я дунейпсо махуэщ. 1946 гъэм къызэрагъэпэщащ СтандартизацэмкIэ дунейпсо зэгухьэныгъэр
Белоруссием Анэм и махуэр щагъэлъапIэ
1851 гъэм Лондон къыщызэрагъэпэщащ «Рейтер» инджылыз хъыбар- егъащIэ агентствэр. Ар иджыпсту дунейм щынэхъ ин дыдэхэм ящыщщ.
1860 гъэм Петербург Мариинскэ опернэ театр къыщызэIуахащ.
1926 гъэм Лондон къыщыдэкIащ «Винни-Пух» тхылъыр, Милн Алан Александр и IэдакъэщIэкIыр. Ар бзэ куэдкIэ зэрадзэкIащ, экземпляр мелуан бжыгъэкIи къыдэкIащ. Заходер Борис урысыбзэм къригъэзагъэри, ди къэралми ар таурыхъ нэхъ гъэщIэгъуэн дыдэхэм хабжэ щыхъуащ.
1943 гъэм Запорожье къалэр нэмыцэ-фашист зэрыпхъуакIуэхэм къыIэщIагъэкIыжащ.
1944 гъэм МГУ-м нэгъуэщI къэрал IуэхухэмкIэ и факультетыр Москва дэт къэрал зэпыщIэныгъэхэмкIэ къэрал институту зэрахъуэкIащ.
1957 гъэм и лъэщагъ псомкIи лажьэу яутIыпщащ Индыл псым тращIыхьа ГЭС-р
1964 гъэм Брежнев Леонид КПСС-м и ЦК-м и Секретарь Нэхъыщхьэ, СССР-м и унафэщI къулыкъум ягъэуващ.
Урысей пащтыхь гуащэ, Павел Езанэм и щхьэгъусэ, къэралым и императору щытахэу Александр Езанэмрэ Николай Езанэмрэ я анэ Романовэ Марие къызэралъхурэ илъэс 258-рэ ирокъу.
США-м и 34-нэ президенту щыта Эйзенхауэр Дуайт къызэралъхурэ илъэси 127-рэ ирокъу.
Кинорежиссёр, актёр, сценарийхэр зытх, оператор, УФ-м и цIыхубэ артист Чухрай Павел и ныбжьыр илъэс 71-рэ ирокъу.
Режиссёр, КъБР-м гъуазджэхэмкIэ щIыхь зиIэ и лэжьакIуэ Темрокъуэ Риммэ къыщалъхуа махуэщ.
Гимнаст цIэрыIуэ, Олимп джэгухэм медаль 15 (абыхэм ящыщу блыр дыщэу) къыщызыхьа Андрианов Николай къызэралъхурэ илъэс 65-рэ ирокъу.
Хоккеист, гъэсакIуэ, Олимп джэгухэм тIэунейрэ я чемпион, къэралым, Европэм, дунейм я чемпионатхэм мызэ-мытIэу щытекIуа Касатонов Алексей и ныбжьыр илъэс 58-рэ ирокъу.
Модельер, УФ-м и цIыхубэ худож-ник Юдашкин Валентин и ныбжьыр илъэс 54-рэ ирокъу.
Ставрополь щIыналъэм и губернатор Владимиров Владимир и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ. Хуабэр махуэм градус 14 — 16, жэщым градуси 8 — 10 щыхъунущ.
Жэпуэгъуэм и 15, тхьэмахуэ
Зи нэхэм ямылъагъухэм я дунейпсо махуэщ
Iэхэр тхьэщIыным и дунейпсо махуэщ. ООН-м и Сабий фондым къыхилъхьэри, а махуэр 2008 гъэм ягъэувауэ щытащ, къабзагъэм узыншагъэм дежкIэ мыхьэнэшхуэ зэриIэм цIыхухэм иджыри зэ гу лърагъэтэн мурадкIэ.
Къуажэм щыпсэу цIыхубзхэм я дунейпсо махуэщ. Дунейм цIыхуу тетым я Iыхьэ плIанэр къуажэдэс цIыхубзщ — аращ абыхэми махуэ хэха яхуэфащэу къыщIалъытар.
1806 гъэм Урысей империем къыхагъэхьащ Баку хъаныгъуэр.
1967 гъэм Индыл и Iуфэм иIэ Iуащхьэм — Мамаев курганым — деж щагъэуващ Сталинград щекIуэкIа за- уэм лIыхъужьыгъэ къыщызыгъэлъэгъуахэм хуащIа фэеплъыр.
1990 гъэмГорбачёв Михаил Нобель и саугъэтыр къыхуагъэфэщащ.
УсакIуэ, осетин литературэм и лъабжьэр зыгъэтIылъа, скульптор, сурэтыщI Хетагуров Коста къызэралъхурэ илъэси 158-рэ ирокъу.
Урыс усакIуэ цIэрыIуэ, тхакIуэ Лермонтов Михаил къызэралъхурэ илъэс 203-рэ ирокъу.
Совет тхакIуэ, журналист Ильф Илья къызэралъхурэ илъэси 120-рэ ирокъу.
Тхыдэ щIэныгъэхэм я доктор, КъБКъУ-м и профессор, КъБР-м щIэныгъэхэмкIэ щIыхь зиIэ и лэжьакIуэ ТекIуий Анатолий къызэралъхурэ илъэс 87-рэ ирокъу.
УФ-м щIыхь зиIэ и артист, Абхъазым и цIыхубэ артист, КъБР-м, Абхъаз Республикэм я къэрал саугъэтхэм я лауреат Мысостышхуэ Пщызэбий къызэралъхурэ илъэс 82-рэ ирокъу.
КъБР-м и цIыхубэ тхакIуэ, УФ-м щэнхабзэмкIэ щIыхь зиIэ и лэжьакIуэ, щIэныгъэлI IутIыж Борис къызэралъхурэ илъэс 77-рэ ирокъу.
Рок-музыкант, тхакIуэ, «Наутилус Помпилиус» гупыр къызэзыгъэпэща Бутусов Вячеслав и ныбжьыр илъэс 56-рэ ирокъу.
УэрэджыIакIуэ, актёр, УФ-м и цIыхубэ артист Басков Николай и ныбжьыр илъэс 41-рэ ирокъу.
Урысей теннисисткэ, Олимп джэгухэм (2008 гъэ) я чемпионкэ Дементьевэ Еленэ и ныбжьыр илъэс 36-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пIалъэ-пIалъэкIэрэ уэшх къыщешхынущ. Хуабэр махуэм градуси 9 — 10, жэщым градуси 6 — 8 щыхъунущ.
Жэпуэгъуэм и 16,блыщхьэ
Ерыскъым и дунейпсо махуэщ
Анестезием и дунейпсо махуэщ
IуэхущIапIэм и унафэщIым и махуэщ
Армением и прессэм и махуэщ
1946 гъэм, Нюрнберг судым и унафэкIэ, нацист щIэпхъаджащIипщIым я щхьэхэр палъащ. Абыхэм яхэтащ Гитлер и дарэгъу нэхъ гъунэ-гъу дыдэу щытахэу Риббентроп Иоахим, Кейтель Йохан Густав, Кальтенбруннер Эрнст сымэ.
1962 гъэм лэжьэн щIидзащ «Юность» радиостанцым.
1964 гъэм Китайм япэ атом бомбэр щагъэунэхуауэ щытащ. Ар къыщагъэуащ Лобнор гуэлым пэмыжыжьэу иIэ полигоным.
1991 гъэм Налшык щызэхэтащ КъБР-м ис лъэпкъхэм я нэхъыжьыфIхэм я съезд.
Каир щыщ адыгэ тхакIуэ цIэрыIуэ, «хьэрып усакIуэхэм я пащтыхьу» къалъытэ Щэукъий Ахьмэд къызэралъхурэ илъэси 147-рэ ирокъу.
ТхакIуэ, зэдзэкIакIуэ, филологие щIэныгъэхэм я доктор, КъБКъУ-м и профессор Къардэн Бубэ къызэралъхурэ илъэси 100 ирокъу.
Филологие щIэныгъэхэм я доктор, КъБКъУ-м и профессор, ЩIДАА-м и академик, КъБР-м щэнхабзэмкIэ щIыхь зиIэ и лэжьакIуэ, литературэдж, критик, публицист ТIымыжь Хьэмыщэ и ныбжьыр илъэс 62-рэ ирокъу.
Техникэ щIэныгъэхэм я доктор, КъБКъМУ-м и профессор, ЩIДАА-м и академик ШэджыхьэщIэ Юрий и ныбжьыр илъэс 56-рэ ирокъу.
Оперэ уэрэджыIакIуэ, УФ-м и цIыхубэ артист Хворостовский Дмитрий и ныбжьыр илъэс 55-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 10 — 13, жэщым градуси 2 — 3 щыхъунущ.
